31998R2140
L 270/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2140/98 НА КОМИСИЯТА
от 6 октомври 1998 година
за изменение на Регламент (ЕИО) № 1014/90 за определяне на подробни правила за прилагане относно определянето, описването и представянето на спиртните напитки
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1576/89 на Съвета от 29 май 1989 г. относно установяване на общи правила за определянето, описанието и представянето на спиртните напитки (1), последно изменен с Акта за присъединяване на Австрия, Финландия и Швеция, и по-специално член 6 от него,
като има предвид, че Регламент (ЕИО) № 1014/90 на Комисията (2), последно изменен с Регламент (ЕО) № 2523/97 (3), установява подробни правила за прилагане относно определянето, описанието и представянето на спиртни напитки; като има предвид, че за да може традиционната напитка Bierbrand или eau de vie de bière, подсладена или не, в зависимост от националната традиция, да бъде защитена срещу нелоялна конкуренция, а също и за да се поддържа високо ниво на качеството на тази напитка, употребата на горепосоченото название следва да се ограничи само за спиртната напитка, дефинирана в настоящия регламент;
като има предвид, че мерките, предвидени в настоящия регламент са в съответствие със становището на Изпълнителния комитет по спиртните напитки,
ПРИЕ НАСТОЯЩИЯ РЕГЛАМЕНТ:
Член 1
В приложението към Регламент (ЕИО) № 1014/90 се добавя следната точка 13:
13. Bierbrand или eau de vie de bière: спиртна напитка,
-
получена изключително чрез пряка дестилация на прясна бира с алкохолно съдържание, по-малко от 86 об. %, така че полученият дестилат да притежава органолептични характеристики, произтичащи от бирата,
-
с минимално алкохолно съдържание от 38 об. %, за доставка за консумация от човека в Общността.“
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 6 октомври 1998 година.